b'\n_START_ARTICLE_\nGregor \xc5\xbderjav\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Lo\xc5\xbeu na Notranjskem, v \xc4\x8dasu Avstro-ogrske. Na dunajski univerzi je \xc5\xa1tudiral pravo in leta 1906 diplomiral. V letu 1908 je postal glavni vodja Narodno napredne stranke na obmo\xc4\x8dju Kranjske. Kljub mladosti je postal eden glavnih finan\xc4\x8dnih svetovalcev slovenske nacionalno liberalne politi\xc4\x8dne stranke. Leta 1910 je bil vpleten v \xc5\xa1kandal \xe2\x80\x93 v bankrot Agro Merkur kreditne banke, ki je bila nekaj let prej ustanovljena kot finan\xc4\x8dna institucija, ki podpira Nacionalno progresivno stranko. 1910 je pod psevdonimom Javoran priredil popularno zgodovinsko povest \xc4\x8crna \xc5\xbeena tirolskega pisatelja Reimmichla (Sebastiana Riegerja) z usodno cigansko princeso Nigano v naslovni vlogi. Dogajanje v \xc4\x8dasu tur\xc5\xa1kih vpadov in kme\xc4\x8dkih uporov je prestavil v okolico Bleda (Bode\xc5\xa1\xc4\x8de) in Bjeljino._NEWLINE_Leta 1911 je bil izvoljen v avstrijski parlament, kjer je postal vodja\xc2\xa0\xc2\xbbJugoslovanskega kluba\xc2\xab, skupine ju\xc5\xbenoslovanskih narodno liberalnih predstavnikov iz slovenskih de\xc5\xbeel, Istre in Dalmacije._NEWLINE_Po za\xc4\x8detku prve svetovne vojne je \xc5\xbderjav ustanovil nelegalno organizacijo, ki je delovala proti Avstro-ogrski monarhiji in podpirala oblikovanje zdru\xc5\xbeene Jugoslavije. Med njegovimi najo\xc5\xbejimi sodelavci sta bila dva druga radikalna narodna liberalca mlaj\xc5\xa1e generacije Albert Kramer in Bogumil Vo\xc5\xa1njak. Astro-ogrske oblasti nikoli niso odkrile dru\xc5\xbebe. Kljub temu je bil \xc5\xbderjav v prvih mesecih vojne preventivno aretiran in zaprt na Ljubljanskem gradu zaradi svojih prosrbskih nazorov. Po manj kot mesecu dni je bil izpu\xc5\xa1\xc4\x8den. Maja 1915, ko je njegov sodelavec Bogumil Vo\xc5\xa1njak pobegnil na vzhod, da bi se pridru\xc5\xbeil Jugoslovanskemu odboru, je bil \xc5\xbderjav ponovno zaprt, sprva v mestu Gm\xc3\xbcnd, kasneje v Gradcu, kjer je pre\xc5\xbeivel ve\xc4\x8dino prve svetovne vojne._NEWLINE_Po razpadu Avstro-ogrskega cesarstva je bil v delegaciji Dr\xc5\xbeave Srbov, Hrvatov in Slovencev, ki je decembra 1918 podpisala deklaracijo, s katero je ustanovila Kraljestvo Srbov, Hrvatov in Slovencev. Po letu 1918 je postal gore\xc4\x8d zagovornik jugoslovanskega centralizma in unitarizma. Junija 1918 je bil med soustanovitelji Jugoslovanske demokrati\xc4\x8dne stranke, ki se je leta 1919 spremenila v demokratsko stranko._NEWLINE_Trikrat zapored je bil izvoljen v jugoslovanski parlament \xe2\x80\x93 v letih 1920, 1925 in 1927 (prvi\xc4\x8d kot predstavnik demokratske stranke, drugi\xc4\x8d in tretji\xc4\x8d pa kot \xc4\x8dlan SDS, Samostojne demokratske stranke Svetozarja Pribi\xc4\x87evi\xc4\x87a). Od decembra 1921 do decembra 1922 je zasedal mesto ministra za zdravje. Med novembrom 1924 in julijem 1925 je bil minister za gozdarstvo in rudarstvo. Skupaj z Albertom Kramerjem je vodil slovenske liberalce v Kraljestvu Srbov, Hrvatov in Slovencev._NEWLINE_Umrl je na svojem posestvu na Polj\xc4\x8dah blizu Radovljice. Pokopan je na ljubljanskem pokopali\xc5\xa1\xc4\x8du \xc5\xbdale.'